Nínú mathimatiki, onírúiyepúpọ̀ kan (polynomial) je ìgbékalẹ̀ọ̀rọ̀ kan tó ní ìgún adópin tó jẹ́ dídá pẹ̀lú àwọn ayípadà (tí wọ́n tún jẹ́ aláìmọ̀) àti àwọn olùsọdipúpọ̀, nípa lílo àwọn ìmúṣe ìròpọ̀, ìyọkúrò, ìsọdipúpọ̀, àti àwọn nọ́mbà odidi agbènọ́mbàga aláìjẹ́ olòdì. Fún àpẹrẹ, x2 − 4x + 7 jẹ́ onírúiyepúpọ̀ kan, sùgbọ́n x2 − 4/x + 7x3/2 kìí ṣe onírúiyepúpọ̀, nítorípé ọ̀rọ̀ rẹ̀ kejì jẹmọ́ pínpín pẹ̀lú x tó jẹ́ ayípadà àti nítorípé ọ̀rọ̀ rẹ̀ kẹta ní agbènọ́mbàga tí kìí ṣe nọ́mbà odidi. Àwọn onírúiyepúpọ̀ jẹ́ lílò nínú ọ́pọ́lọpọ́ ibi nínú mathimatiki àti sáyẹ́sì. Fún àpẹrẹ, wọn únjẹ́ lílò láti dá àwọn ìṣedọ́gba onírúiyepúpọ̀, tó ún ṣàmìọ̀rọ̀ ọ̀pọ̀ ìṣòro, láti ìṣòro áljẹ́brà alákọ́bẹ̀rẹ̀ dé ìṣòro tó lọ́jú nínú sáyẹ́nsì; wọ́n únjẹ́ lílò láti túmọ̀ àwọn ìfiṣe onírúiyepúpọ̀, tí wọ́n le ṣelẹ̀ lọ́pọ̀pọpọ́ ibi bóyá láti nínú kemistri àti fisiksi de oro-okowo àti sáyẹ́nsì àwùjọ; wọ́n únjẹ́ lílò nínú kalkulosi àti ìtúwò onínọ́mbà láti ṣe ìsúnmọ́ àwọn ìfiṣe míràn.